CELEX: 31981D0121
Language: el
Date: 1981-03-03 00:00:00
Title: 81/121/ΕΟΚ: Απόφαση του Συμβουλίου της 3ης Μαρτίου 1981 περί της παροχής ημερήσιας αποζημίωσης και της επιστροφής των εξόδων ταξιδίου στα μέλη της Οικονομικής και Κοινωνικής Επιτροπής καθώς και στα αναπληρωματικά μέλη και στους εμπειρογνώμονες

Avis juridique important

|

31981D0121

81/121/ΕΟΚ: Απόφαση του Συμβουλίου της 3ης Μαρτίου 1981 περί της παροχής ημερήσιας αποζημίωσης και της επιστροφής των εξόδων ταξιδίου στα μέλη της Οικονομικής και Κοινωνικής Επιτροπής καθώς και στα αναπληρωματικά μέλη και στους εμπειρογνώμονες  

Επίσημη Εφημερίδα αριθ. L 067 της 12/03/1981 σ. 0029 - 0029 Φινλανδική ειδική έκδοση: Κεφάλαιο 1 τόμος 2 σ. 0013  Ισπανική ειδική έκδοση: Κεφάλαιο 01 τόμος 6 σ. 0061  Σουηδική ειδική έκδοση: Κεφάλαιο 1 τόμος 2 σ. 0013  Πορτογαλική ειδική έκδοση : Κεφάλαιο 01 τόμος 6 σ. 0061 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 3ης Μαρτίου 1981  περί της παροχής ημερήσιας αποζημιώσεως και της επιστροφής των εξόδων ταξιδίου στα μέλη της Οικονομικής και Κοινωνικής Επιτροπής καθώς και στα αναπληρωματικά μέλη και στους εμπειρογνώμονες  (81/121/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,  Εκτιμώντας:  ότι πρέπει να καθορισθούν οι λεπτομέρειες εφαρμογής για την παροχή ημερήσιας αποζημιώσεως και την επιστροφή των εξόδων ταξιδίου στα μέλη της Οικονομικής και Κοινωνικής Επιτροπής καθώς και στα αναπληρωματικά μέλη και στους εμπειρογνώμονες, κατά την έννοια του εσωτερικού κανονισμού της Οικονομικής και Κοινωνικής Επιτροπής της 13ης Ιουνίου 1974 (1), όπως τροποποιήθηκε στις 22 Ιουλίου 1980 (2),  ΑΠΟΦΑΣΙΖΕΙ:  Άρθρο 1  Τα μέλη της Οικονομικής και Κοινωνικής Επιτροπής, τα αναπληρωματικά μέλη και οι εμπειρογνώμονες δικαιούνται ημερήσια αποζημίωση για τις ημέρες συνεδριάσεως και ταξιδίου καθώς και επιστροφή των εξόδων ταξιδίου, σύμφωνα με τις διατάξεις που ακολουθούν.  Άρθρο 2  Η ημερήσια αποζημίωση για κάθε ημέρα συνεδριάσεως ανέρχεται σέ:  - 3 300 βελγικά φράγκα για τα μέλη·  - 2 475 βελγικά φράγκα για τα αναπληρωματικά μέλη και τους εμπειρογνώμονες.  Άρθρο 3  1. Η διάρκεια των ημερών του ταξιδίου οι οποίες λαμβάνονται υπόψη για την αποζημίωση καθορίζεται κατ' αποκοπή για τα ταξίδια μεταβάσεως και επιστροφής, σύμφωνα με τον ακόλουθο υπολογισμό:  - 3 / 4 της ημέρας για απόσταση μεγαλύτερη από 100 χμ και ίση ή μικρότερη από 200 χμ·  - μία ημέρα για απόσταση μεγαλύτερη από 200 χμ και ίση ή μικρότερη από 500 χμ·  - μιάμιση ημέρα για απόσταση μεγαλύτερη από 500 χμ και ίση ή μικρότερη από 1 000 χμ·  - δύο μέρες για απόσταση μεγαλύτερη από 1 000 χμ.  2. Πάντως το ύψος της αποζημίωσης για τις ημέρες του ταξιδίου παραμένει στα επίπεδα που ορίζει ο δημοσιονομικός κανονισμός της Οικονομικής και Κοινωνικής Επιτροπής που ισχύει την 1η Μαρτίου 1981, μέχρις ότου φθάσουν στα ίδια επίπεδα τα ποσά των επιστροφών που προκύπτουν από τη μέθοδο υπολογισμού της παραγράφου 1.  Άρθρο 4  1. Η επιστροφή των εξόδων ταξιδίου πραγματοποιείται σύμφωνα με τις δημοσιονομικές διατάξεις της Οικονομικής και Κοινωνικής Επιτροπής που ισχύουν την 1η Μαρτίου 1981. Για τα αναπληρωματικά μέλη ισχύουν οι ίδιες προϋποθέσεις με εκείνες που ισχύουν για τα μέλη και τους εμπειρογνώμονες.  2. Πάντως η επιστροφή των αεροπορικών εισιτηρίων στα μέλη, τα αναπληρωματικά μέλη και τους εμπειρογνώμονες γίνεται με βάση την τιμή της τουριστικής θέσεως, με εξαίρεση αφ' ενός για τον πρόεδρο και αφ' ετέρου για τους αντιπροέδρους που βρίσκονται σε επίσημη αποστολή, οι οποίοι δικαιούνται να τους καταβληθούν τα εισιτήρια της πρώτης θέσεως.  Άρθρο 5  Η παρούσα απόφαση αρχίζει να ισχύει την 1η Μαρτίου 1981.  Έγινε στις Βρυξέλλες, στις 3 Μαρτίου 1981.  Για το Συμβούλιο  Ο Πρόεδρος  G. M. V. van AARDENNE  (1) ΕΕ αριθ. L 228 της 19. 8. 1974, σ. 1.  (2) ΕΕ αριθ. L 366 της 31. 12. 1980, σ. 30.